የልማትና ዴሞክራሲ አማራጮችን የሚያጎለብት መፅሐፍ ተመረቀ
የብአዴን ማዕከላዊ ኮሚቴ አባል በሆኑት አቶ ዓለምነው መኮንን “የፖለቲካ ኢኮኖሚና የኢትዮጵያ ህዳሴ” በሚል ርዕስ የተዘጋጀው መፅሐፍ ተመረቀ፡፡አቶ ዓለምነው በዚሁ ወቅት እንደገለጹት መጽሐፉ በየጊዜው ለሚከሰቱ የአስተሳሰብ ችግሮችን ለመፍታት በጥናት የተደገፈ መፍትሄ ያመላክታል፡፡መጽሐፉ የተለያዩ አገራት ዜጎቻቸው ወደ ብልጽግና እንዲያመሩ የተከተሉትን መንገድ እንዲሁም የበለጸጉ አገራት በዴሞክራሲ ሂደት ያገኙትን ውጤት በተሞክሮነት ቀምሮ የያዘ መሆኑን አስረድተዋል፡፡ምክትል ጠቅላይ ሚኒስትር ደመቀ መኮንን በበኩላቸው መጽሐፉ የአገሪቱን የህዳሴ ጉዞ በጠራ አስተሳሰብ ለመምራት የተያዘውን ግብ ለማሳካት ትልቅ ፋይዳ እንዳለው ተናግረዋል።አቶ ደመቀ መፅሐፉ ወቅቱን የጠበቀና አሰፈላጊ ነው ሲሉ ጨምረው ገልፀዋል፡፡ምክትል ጠቅላይ ሚንስትር ደመቀና መኮንን፣ የባሕልና ቱሪዝም ሚንስትሯ ዶክተር ሒሩት ወልደማርያምና ጨምሮ ሌሎች  ከፍተኛ የሥራ ኃላፊዎች በምረቃ ስነስርዓቱ ላይ ተገኝተዋል፡፡መጽሐፉ 433 ገፆች ያሉት ሲሆን በአራት ምዕራፎች የተከፈለና አስር ንዑስ ርዕሶችን ያካተተ ነው፡፡የመጀመሪያው የመጽሀፉ የምረቃ ስነ-ስርዓት በባህርዳር ተካሂዶ እንደነበር በማስታወስ ዋልታ ኢንፎርሜሽን ማዕከል ዘግቧል፡፡